બાળપણથી બહેન સાથે મોટા થતા તેમાં એક બહેનથી વિશેષ દરેક પાત્રોની કલ્પના તેની અંદર થઈ જાય છે. બહેન ક્યારેક મમ્મીની જેમ ચિંતા કરતી, તો ક્યારેક પત્નીની જેમ ધમકાવતી ને ક્યારેક દિકરીની જેમ નિખાલસ પ્રેમ સભર બની જાય છે. મોટા થતા આપણે આ બધી જ લાગણીઓને કોઈને કોઈ સ્ત્રી પાત્રોમાં જોવાની ઈચ્છા ધરાવતા હોઈએ છીએ. ઘણા ભાઈઓના મોઢે સંભાળવા મળશે કે મારે મારી બહેન જેવી તરવરાટવાળી ને સમજણ ધરાવતી પત્નીની કલ્પના છે. તો ક્યારેક કોઈના મોઢે ઘણા ભાઈઓ કહેતો જોવા મળશે કે મારી દીકરી અસ્સલ મારી બહેન જેવી જ તૈયાર થવાની શોખીન છે. હું મારી બહેન માટે આ લઈ આવતો, આટલા ખર્ચા કરતી ને.. ઘણું ઘણું… ટુંકમાં, એને બહેન સાથે વિતાવેલ બાળપણના એ સંસ્મરણો પળે પળ યાદ આવ્યા કરશે જ.